|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 2571 Αθήνα, 28/11/2017

Προς

Τα Σωματεία Μέλη του ΕΚΑ

Συνάδελφοι,

Το Εργατικό Κέντρο Αθήνας σας καλεί στην ημερίδα που διοργανώνει το Σάββατο 16 Δεκεμβρίου 2017 με θέμα: **«Οι Δημόσιες Αστικές Συγκοινωνίες ως κοινωνικό αγαθό - Παρόν και προοπτικές».**

Η πρωτοβουλία αυτή εντάσσεται στην πολυετή ενασχόληση του ΕΚΑ με το ζήτημα των Δημοσίων Αστικών Συγκοινωνιών στο Λεκανοπέδιο και την ανάδειξη του κοινωνικού ρόλου τους, παράλληλα με την αναπτυξιακή τους διάσταση.

Στην κατάσταση που έχει διαμορφωθεί εξ αιτίας της κρίσης η οποία επιβαρύνει την καθημερινότητα των πολιτών, οι Δημόσιες Αστικές Συγκοινωνίες έρχονται να καλύψουν την ζωτική ανάγκη της μετακίνησης, με τρόπο πρόσφορο για όλους και ιδιαιτέρως για τους οικονομικά ασθενέστερους, προσφέροντας ένα σημαντικό και πολύπλευρο κοινωνικό έργο.

Στόχος της ημερίδας είναι να εξετάσει την υπάρχουσα κατάσταση και να αναδείξει τις προοπτικές εν όψει των νέων αναγκών και προκλήσεων.

Η ημερίδα θα πραγματοποιηθεί στο **Αμφιθέατρο του Υπουργείου Υποδομών και Μεταφορών,** Αναστάσεως 2 & Τσιγάντε, Δήμος Παπάγου- Χολαργού, Στάση ΜΕΤΡΟ Εθνική Άμυνα, με ώρα έναρξης εργασιών 10.30. Σύντομα θα σας αποσταλεί το πρόγραμμα της ημερίδας.

Για το Δ.Σ.

|  |  |
| --- | --- |
| Ο Πρόεδρος | Ο Γεν. Γραμματέας |
| Γιώργος Μυλωνάς | Κώστας Κουλούρης |